b'\n_START_ARTICLE_\n6. o\xc5\xbeujka u Domovinskom ratu\n_START_PARAGRAPH_\nDomovinski rat po nadnevcima: 6. o\xc5\xbeujka u Domovinskom ratu._NEWLINE_1992._NEWLINE__NEWLINE_- Okupatorska jugovojska mora se povu\xc4\x87i s hrvatskog teritorija do sredine travnja, re\xc4\x8deno novinarima poslije susreta Tu\xc4\x91man - Vance u Zagrebu._NEWLINE__NEWLINE_- Na\xc4\x8delnik Glavnog sto\xc5\xbeera Hrvatske vojske general Anton Tus razgovarao s predstavnicima Me\xc4\x91unarodnog Crvenog kri\xc5\xbea o zamjeni ratnih zarobljenika._NEWLINE__NEWLINE_- Genocid nad Hrvatima se nastavlja, stoji u pismu predsjednika Odbora za za\xc5\xa1titu ljudskih prava Sabora Republike Hrvatske mr. Nevena Jurice me\xc4\x91unarodnim organizacijama._NEWLINE__NEWLINE_- Ratne \xc5\xa1tete na cestovnoj mre\xc5\xbei u Hrvatskoj iznose 411 milijuna dolara. Poru\xc5\xa1eno ili o\xc5\xa1te\xc4\x87eno 57 mostova._NEWLINE__NEWLINE_- Talijanski ambasador Salvatore Cilento predao u Zagrebu vjerodajnice predsjedniku Republike Hrvatske dr. Franji Tu\xc4\x91manu._NEWLINE__NEWLINE_- "Jasenice - \xc5\xbeivjeti ili umrijeti" projekt in\xc5\xbe. Zvonimira Neki\xc4\x87a o planiranju povratka ku\xc4\x87ama 293 prognane obitelji iz jednog od sru\xc5\xa1enih hrvatskih sela na podru\xc4\x8dju op\xc4\x87ine Obrovac._NEWLINE__NEWLINE_- Jugoslavenska armija, u svom prvom priop\xc4\x87enju za javnost, priznaje da je u ratu u Hrvatskoj u posljednjih \xc5\xa1est mjeseci poginulo 1,279 njezinih pripadnika._NEWLINE_1993._NEWLINE__NEWLINE_- Nevladina organizacija Documenta Croatica, sa sjedi\xc5\xa1tem u Zagrebu, prikuplja svjedo\xc4\x8danstva koja \xc4\x87e podastrti me\xc4\x91unarodnom sudu._NEWLINE__NEWLINE_- Zapovjednik UNPROFOR-a u BiH Phillippe Morillon \xc5\xa1okiran onim \xc5\xa1to je vidio u Konjevi\xc4\x87 Polju i Srebrenici, dok ga u Cersku nije htjela pustiti srpska vojska._NEWLINE__NEWLINE_- Francuskoj javnosti predstavljeno djelo svjedo\xc4\x8danstava "Crna knjiga o ex-Jugoslaviji", u kojoj su prikupljeni svi dosada\xc5\xa1nji dokumenti o zlo\xc4\x8dinima u Hrvatskoj i BiH._NEWLINE_1994._NEWLINE__NEWLINE_- Washingtonski sporazumom osigurava se puna suverenost i konstitutivnost hrvatskog naroda u BiH, uklju\xc4\x8duju\xc4\x87i pravo na samoodre\xc4\x91enje, istaknuto na sjednici Predsjedni\xc4\x8dkog vije\xc4\x87a HR Herceg-Bosne._NEWLINE_1995._NEWLINE__NEWLINE_- Pomo\xc4\x87nika ameri\xc4\x8dkog dr\xc5\xbeavnog tajnika Richarda Holbrooka u predsjedni\xc4\x8dkim dvorim primio predsjednik Republike Hrvatske dr. Franjo Tu\xc4\x91man._NEWLINE__NEWLINE_- Predsjednik Srbije Slobodan Milo\xc5\xa1evi\xc4\x87 nastoji preko "prijatelja" u islamskim zemljama svoju najstra\xc5\xa1niju \xc5\xbertvu, Muslimane u BiH, pridobiti u "jugoslavenski" savez, pri \xc4\x8demu im nudi zajedni\xc4\x8dko osvajanje hrvatske obale od Neuma do Makarske, a mo\xc5\xbeda i do Zadra._NEWLINE__NEWLINE_- Odbor za mirnu reintegraciju hrvatskih okupiranih podru\xc4\x8dja na saborskom zasjedanju zaklju\xc4\x8dio da je plan Z-4 za Hrvatsku neprihvatljiv._NEWLINE__NEWLINE_- Muslimani i nadalje spre\xc4\x8davaju Hrvatima povratak u op\xc4\x87inu Konjic._NEWLINE__NEWLINE_- Prometna policija na auto-cesti Zagreb-Lipovac zabilje\xc5\xbeila proteklog vikenda oko 2700 vozila, promet se odvija bez ograni\xc4\x8denja i zastoja i na dionici auto-ceste kroz privremeno okupirano zapadnoslavonsko podru\xc4\x8dje._NEWLINE__NEWLINE_- Italija prihvatila hrvatska obja\xc5\xa1njenja o neugro\xc5\xbeenosti talijanske manjine u Istri._NEWLINE__NEWLINE_- Karad\xc5\xbei\xc4\x87eva bosanska paradr\xc5\xbeava poku\xc5\xa1ava utjerati ratni porez u visini od 200 DEM mjese\xc4\x8dno od Srba \xc5\xa1to su na radu u inozemstvu, nazvav\xc5\xa1i to "patriotskim porezom", a prije njih to su poku\xc5\xa1ali u\xc4\x8diniti i Muslimani, no vlasti u Bonnu o\xc5\xa1tro su reagirale i zabranile takav porez._NEWLINE_1996._NEWLINE__NEWLINE_- Od potpisivanja Daytonskog sporazuma podru\xc4\x8dja u BiH pod muslimanskom vla\xc5\xa1\xc4\x87u napustilo 10.000 Hrvata._NEWLINE__NEWLINE_- I sarajevsko predgra\xc4\x91e Had\xc5\xbei\xc4\x87i pre\xc5\xa1lo pod vlast Federacije BiH. Hrvatski policajci nisu mogli u\xc4\x87i u mjesto, njihov ulazak sprije\xc4\x8dio IFOR.'